Ulvi mõis

Ulvi mõis (saksa keeles Oehrten, Oerten) oli rüütlimõis Viru-Nigula kihelkonnas Virumaal. (vaadatud 19.11.2015) 
pisi|
 Ajalugu 
Mõisat on esmamainitud 1498. aastal. 1551. aastal sai mõisa omanikuks Heinrich Wulff. Wulffide perekonna järgi sai mõis ka nime. 
pisi|Ulvi mõisa peahoone, 2009
Wulffi pärija tütar, kes oli abielus Brun Dückeriga (kes uppus koos Pontus de la Gardiega Narva jõkke 1585) abiellus seejärel Otto Wrangell nooremaga, kes 1597. aastal müüs Ulvi mõisa Reinhold Thuwele (Taube). 1627. aastal läks Ulvi mõis Reinhold Thuwele tütre Elisabet Wrangelli, Elistvere mõisa omaniku Hermann Wrangelli lese valdusse. 1641. aastal oli omanik tema tütre Elisabeth Magdalena von Wrangelli mees, Jürgen von Uexküll.

1695. aasta pärandijagamislepinguga sai Ulvi mõisa omanikuks Jürgen von Uexkülli pojapoeg Jacob Johann von Uexküll-Meyendorff. 1723. aastal müüdi mõis Otto Wilhelm Harpele, kes müüs selle 1739. aastal parun Hans Reinhold von Meyendorffile. 1762. aastal sai Ulvi mõisa omanikuks Johann Wilhelm von Bielsky. 1764. aastal ostis mõisa Alexander Clapier de Colongue, kelle perekonna valduses oli mõis kuni 1809. aastani.Ulvi mõis (Viru-Nigula khk) Kinnistute register
pisi|Ulvi mõisa peahoone, 2012
Mõisa viimane omanik enne 1919. aasta mõisate võõrandamist oli Alexander Rudolf Otto Heinrich von Winkler.

Mõisa peahoones asus 1940. aastastMõisamaadele kerkib uusi talusid Virumaa Teataja (1925-1940), nr. 79, 12. juuli 1940 Rägavere vallavalitsus, enne seda asus Rägavere vallamaja Kantkülas. 
 Tänapäev 
Pärast Rägavere valla liitumist Vinni vallaga asuvad Ulvi mõisahoones klubi, raamatukogu ja noortetuba.

Viited

Välislingid

Ulvi mõis (Viru-Nigula khk) Kinnistute register

Kategooria:Virumaa mõisad
Kategooria:Viru-Nigula kihelkond
Kategooria:Taubede mõisad
Kategooria:Wrangellide mõisad
Kategooria:Uexküllide mõisad
Kategooria:Pollide mõisad